पैपराजी ने पूछा- शादी की तारीख क्या है? बोलीं- मेरे साथ वाली से पूछो
Parineeti Chopra Wedding News वीडियो में परिणीति सिंपल लुक में नजर आ रही हैं। इस दौरान एक बार फिर उनसे पैपराजी ने शादी को लेकर सवाल किया।
परिणीति चोपड़ा और आम आदमी पार्टी (आप) के नेता राघव चड्ढा ने 13 मई को दिल्ली में सगाई की थी। हाल ही में परिणीति को मुंबई में देखा गया, जिसका एक वीडियो सामने आया है। वीडियो में परिणीति सिंपल लुक में नजर आ रही हैं। इस दौरान एक बार फिर उनसे पैपराजी ने शादी को लेकर सवाल किया।
ब्लश करती दिखीं परिणीति 
इस वीडियो में परिणीति व्हाइट कुर्ता और मैचिंग पैंट में काफी खूबसूरत लग रही हैं। इस लुक ओके उन्होंने ब्लैक गॉगल्स के साथ कम्पलीट किया। परिणीति के बहार निकलते ही पैपराजी ने उनसे शादी की तारीख पूछी। जिस पर एक्ट्रेस मुस्कुराते हुए अपने साथ मौजूद एक लड़की की तरफ इशारा करते हुए बोलती हैं, 'दिशा से पूछो उसको पता है'।
कपूरथला हाउस में हुआ था कार्यक्रम
दोनों की इंगेजमेंट सेरमनी काफी शानदार रही। कार्यक्रम दिल्ली के कपूरथला हाउस में आयोजित किया गया था। इस सगाई समारोह में दिल्ली के मुख्यमंत्री अरविंद केजरीवाल, पंजाब के मुख्यमंत्री भगवंत मान, आदित्य ठाकरे, पी चिदंबरम शामिल हुए। परिणीति के इस खास दिन में शामिल होने के लिए बहन प्रियंका चोपड़ा भी लंदन से दिल्ली पहुंची थीं। साथ ही परिवार वाले, दोस्त और रिश्तेदार मौजूद थे।
राजस्थान में शादी कर सकती हैं परिणीति
परिणीति चोपड़ा जल्दी ही राघव चड्ढा के साथ शादी करने जा रही हैं। रिपोर्ट्स माने तो दोनों राजस्थान में धूम- धाम से शादी करेंगे। हाल ही में परिणीति उदयपुर पहुंचीं, जहां उन्होंने वेडिंग वेन्यू का दौरा किया। वहीं, ये भी कहा जा रहा है की परिणीति और राघव इसी साल सितंबर और नवंबर के बीच शादी के बंधन में बंधेंगे। बता दें, परिणीति की कजिन बहन प्रियंका चोपड़ा की शादी भी राजस्थान से ही हुई थी।